২০২৪ সংযুক্ত আরব আমিরাত ত্রিদেশীয় সিরিজ (রাউন্ড ২)
২০২৪ সংযুক্ত আরব আমিরাত ত্রিদেশীয় সিরিজ ছিল ২০২৪–২০২৬ আইসিসি পুরুষ ক্রিকেট বিশ্বকাপ লিগ ২ ক্রিকেট টুর্নামেন্টের ২য় পর্ব যা ২০২৪ সালের ফেব্রুয়ারি ও মার্চ মাসে সংযুক্ত আরব আমিরাতে অনুষ্ঠিত হয়। সিরিজটি ছিল কানাডা, সংযুক্ত আরব আমিরাত ও স্কটল্যান্ডের অংশগ্রহণে অনুষ্ঠিত একটি ত্রিদেশীয় সিরিজ। সিরিজটির ম্যাচসমূহ একদিনের আন্তর্জাতিক (ওডিআই) হিসেবে খেলা হয়। সিরিজের সংযুক্ত আরব আমিরাত ও স্কটল্যান্ডের মধ্যে অনুষ্ঠিতব্য শেষ ম্যাচের আগে সংযুক্ত আরব আমিরাতে প্রবল ঝড়ের পূর্বাভাস দেখা যাওয়ায় ৮ মার্চ তারিখে শেষ ম্যাচটি স্থগিত করা হয়। লিগ ২-এর সিরিজটির পর স্কটল্যান্ডের বিপক্ষে তিন ম্যাচের একটি দ্বিপাক্ষিক টোয়েন্টি২০ আন্তর্জাতিক (টি২০আই) সিরিজে অংশ নেয় সংযুক্ত আরব আমিরাত। সিরিজে স্কটল্যান্ড ২–১ ব্যবধানে জয়ী হয়।